open-index/open-wikipedia-markdown huggingface dataset:
Gertrude Käsebierová

**Gertrude Käsebierová** (* 18. máj 1852, Des Moines, Iowa, USA – † 13. október 1934, New York, New York) bola americká fotografka.

Fotografovala najmä portréty a alegórie v štýle piktorializmu. Profesionálne sa venovala fotografovaniu od roku 1894, v&nbsp;roku 1897 otvorila v&nbsp;New Yorku portrétne štúdio. Bola zvolená prvou ženskou členkou fotografického spolku The Linked Ring Brotherhood. V roku 1902 sa stala zakladajúcou členkou združenia Photo-Secession.

## Galéria

Image:Harmony, a study of the Brundigee family.jpg|Harmónia, štúdia rodiny Brundigeeovej
Image:Gertrude Kasebier-Blessed.jpg|Požehnaný vzťah medzi ženami
Image:Alfred_Stieglitz.jpg|Alfred Stieglitz
Image:George_Luks_I.jpg|George Luks
Image: Gertrude Kasebier-Yoked and Muzzled.jpg|Yoked a Muzzled – zasnúbeni
Image:Rose O'Neill.jpg|Rose O'Neill


## Iné projekty

## Externé odkazy
* Getty Museum 
* Lee Galery  
* Spartacus Educational  

## Zdroj

Kategória:Fotografi USA
Kategória:Osobnosti z Des Moines
Kategória:Portrétni fotografi USA
Clarence Hudson White

**Clarence Hudson White** (* 8. apríla 1871, West Carlisle, Ohio – 7. júla 1925 Mexico) bol americký piktorialistický fotograf, spoluzakladateľ fotografických spolkov Photo-Secession a Pictorial Photographers of America.

## Život a dielo
Chcel byť maliarm, ale vyštudoval ekonómiu a pracoval v&nbsp;obchode. Začal fotografovať v&nbsp;roku 1894. V&nbsp;nasledujúcom desaťročí už vystavoval svoje snímky v Spojených štátoch i v&nbsp;Európe.

V roku 1902 sa stal členom novo založeného fotografického spolku Photo-Secession, ktorý združoval fotografov tvoriacich v štýle piktorializmu.

V&nbsp;roku 1906 sa presťahoval do New Yorku. Prednášal fotografiu na Columbijské univerzite a v&nbsp;roku 1914 založil vlastnú fotografickú školu. Medzi jeho žiakov patrili napr. Dorothea Langeová a Paul Outerbridge. Whiteova škola bola veľmi úspešná. Prednášali tu tiež fotografi Edward Steichen a Paul Strand a tiež ďalší umelci, napr. maliar Max Weber.

V roku 1916 založil s Gertrudou Käsebierovou a A.&nbsp;L.&nbsp;Coburnom spolok Pictorial Photographers of America a stal sa jeho predsedom.

Zomrel na embóliu v&nbsp;roku 1925 v&nbsp;Mexiku, kam sa vypravil so svojimi študentmi.

## Referencie


## Externé odkazy
* A History of Photography 
* Clarence White Family History 
* Luminous Lint 
* Pictorial Photographers of America  
* Pictorialism into Modernism: The Clarence H.&nbsp;White School of Photography 

## Iné projekty

## Zdroj

 
Kategória:Narodenia v 1871
Kategória:Úmrtia v 1925
Kategória:Fotografi USA
Kategória:Portrétni fotografi USA
Jóičiró Nambu

**Jóičiró Nambu** (, ; * 18. január 1921, Tokio, Japonsko – 5. júl 2015, Toyonaka) bol japonský teoretický fyzik pôsobiaci v USA. 

V roku 2008 dostal Nobelovu cenu za fyziku za objav javu spontánneho narušenia symetrie v subjadrovej fyzike. V tom istom roku dostali túto cenu aj Makoto Kobajaši a Tošihide Masukawa. Nambu je tiež nositeľom Wolfovej ceny za fyziku (1994/1995) a viacerých ďalších vedeckých ocenení.

## Iné projekty

Kategória:Osobnosti z Tokia
Kategória:Nositelia Nobelovej ceny za fyziku
Kategória:Japonskí fyzici
Kategória:Fyzici USA
Kategória:Naturalizované osobnosti USA
Kategória:Nositelia Wolfovej ceny za fyziku
Základná škola (Trnava, Námestie Slovenského učeného tovarišstva 15)

**Základná škola na Námestí Slovenského učeného tovarišstva v Trnave** vznikla 1. októbra 1964. 
Škola sa nachádza v lokalite Kopánka, v blízkosti sídliska Zátvor. 

## Súčasnosť školy
V školskom roku 2009/2010 navštevuje školu 633 žiakov 1. až 9. ročníka, ktorí sú zaradení do 25 tried. Škola zamestnáva 48 pedagogických a 16 nepedagogických pracovníkov.

## Vedenie školy
* 1964 - 1989: Mgr. Vojtech Miština
* 1989 – 1999: Mgr. Ivan Marek
* 1999 - súčasnosť: Mgr. Žofia Halásová

## Zdroje
* Kronika školy
* Webová stránky školy
* Bulletin k 40 rokom činnosti školy

## Externé odkazy
* Webová stránka školy

Kategória:Školy v Trnave
Kategória:Základné školy na Slovensku
Gymnázium (Turzovka, Ľ. Štúra 35)

**Gymnázium v [[Turzovka|Turzovke]]** je všeobecno-vzdelávacia štátna škola v zriaďovateľskej pôsobnosti Žilinského samosprávneho kraja.

## Popis
Poskytuje úplne stredoškolské vzdelanie ukončené maturitou. Je jedinou inštitúciou vzdelanosti na Horných Kysuciach v oblasti stredoškolského vzdelávania. Navštevujú ju žiaci zo spádových oblastí z obcí Podvysoká, Staškov, Raková, Makov, Vysoká nad Kysucou, Dlhá nad Kysucou, Korňa a Klokočov. Nachádza sa v strede mesta neďaleko železničnej a autobusovej stanice.

## Štúdium
Študenti si môžu vybrať štúdium so zameraním na informatiku, v ktorom sú posilnené prírodovedné predmety ako biológia, chémia a informatika alebo štúdium so zameraním na spoločenskovedné predmety. Na realizáciu výchovno-vzdelávacieho procesu sú k dispozícii odborné učebne. Teoretické vedomosti z chémie a fyziky si žiaci môžu overiť formou pokusov v chemickom a fyzikálnom laboratóriu. V učebniach informatiky sú počítače s možnosťou využitia internetu. Študenti si môžu doplniť vedomosti aj formou mimoškolskej záujmovej činnosti napr. v krúžkoch programovania. V rámci školského vzdelávacieho programu sa v škole vyučujú 3 cudzie jazyky anglický, nemecký a ruský.

## Externé odkazy
* Oficiálna webová stránka školy

Kategória:Gymnáziá na Slovensku
Kategória:Turzovka
Kategória:Školy v okrese Čadca
Kategória:Organizácie v zriaďovateľskej pôsobnosti Žilinského samosprávneho kraja
Hexameter

**Hexameter** (gr. hexa=šesť, metron=miera) je najznámejší a najčastejší časomerný verš, ktorý pozostáva zo šiestich daktylských stôp − UU, pričom daktyly mohli – okrem 5. stopy – nahradiť spondeje −−. Posledná stopa je dvojslabičná s voľnou poslednou slabikou −U (spondej mohol byť nahradený trochejom). 
Hexameter sa končí útvarom − UU/− U, ktorý sa nazýva **hrdinská klauzula.** Pred hrdinskou klauzulou je spravidla daktyl.


*Sédmí bol pominul sa mesác, nastával už osmí,*
− −/ − U U/ − U U/ − −/ − U U/ − −
*Čo Svatopluk ve tmách a ňevolnéj vazbe se trápil:*
− U U/ − −/ − U U/− −/ − U U/ − U
*Kam ho nepráteľskí uhodiť rozkázali Nemci,*
− U U/− −/ − U U/− − /− U U/− U
*Na svých oklamaní mysľách, že by víru polámal.*
− −/ − U U/− −/ − U U/ − U U/− U

Ján Hollý, *[[Svatopluk, I.spev]]*


Hexameter pri konštantnom počte stôp (6) a mór má variabilný počet slabík (13 - 17). Musí mať aspoň jednu z troch cezúr alebo dierézu. Všetky antické (grécke a latinské) epické básne, počnúc Homérom, sú zložené hexametrom. Hexametrom zložil Ján Hollý eposy a selanky, použil ho aj v Rozličných básňach.

Kategória:Básnické formy
Loikaemie

**Loikaemie** je nemecká kapela, ktorá začala hrať v roku 1996 a jej počiatky sa niesli jednoznačne v znamení úderného a jednoduchého Oi! s klasickými textami o priateľstve, alkohole a živote na uliciach. Vďaka svojmu nezameniteľnému štýlu si kapela získala veľkú obľubu u domáceho publika a čoskoro sa stala vlajkovou loďou nemeckej nerasistickej skinheadskej scény.

Druhá doska z roku 1999 viac ako potvrdila jej ambície a katapultovala kapelu do čela európskej Oi Punkovej scény. Skupina získala na tejto doske kompaktný a surový zvuk, ktorý nezaprel ľahké ovplyvnenie hardcorovou muzikou. Texty sa pomaly začínajú otáčať aj k vážnejším a politickým témam, ale nechýbali ani odľahčené veci, potvrdzujúce, že si kapela zachováva potrebný nadhľad.

Loikaemie začína hrať po celej Európe a jej obľuba stúpa. Obrovský hit z ich tretej dosky názvom "Good night, white pride" sa stal hymnou všetkých Punks a Skins, ktorí sa odmietli zmieriť s rovnicou skinhead = nacista a pre nemeckých antifašistov predstavuje Loikaemie kultovú záležitosť.

## Zostava
* Thomas - spev, gitara
* Eddie - basová gitara
* Paul - bicie

## Diskografia
### EP
* 1995 - Demotape
* 1997 - Oi! That's yer lot
* 1998 - Loikaemie / smegma split: "Oi! The split!"
* 1998 - Loikaemie / Menace split

### Albumy
* 1996-1999 - Ihr für uns und wir für euch
* 2000 - Wir sind die Skins
* 2002 - III
* 2005 - 10 Jahre Power from the Eastside
* 2007 - Loikaemie S / T

### DVD
* 2005 - 10 Jahre Power from the Eastside

## Externé odkazy
* Oficiálna stránka 

Kategória:Nemecké hudobné skupiny
Kategória:Hudobné skupiny z 1994
Základná škola (Považská Bystrica, Slovenských partizánov 1133/53)

**Základná škola Slovenských partizánov v Považskej Bystrici** vznikla 1. apríla 1976, kedy bolo otvorených 8 tried prvého stupňa. Od septembra už škola fungovala ako plnoorganizovaná. V súčasnosti je to jedna z najväčších škôl Trenčianskeho kraja. Vytvára podmienky na vzdelávanie detí s intelektovým nadaním (program APROGEN), ale ponúka aj starostlivosť špeciálneho pedagóga a sociálneho pracovníka, ktorí pomáhajú zvládať vyučovací proces deťom so špeciálnymi výchovno-vzdelávacími potrebami i tým zo sociálne znevýhodneného prostredia. Popri vyučovacom procese škola ponúka širokú škálu záujmových krúžkov.

## História školy
*Škola sa stavala v tzv. *rozptyle* - bez zázemia sídliska. Pred jej otvorením kapacita škôl v meste bola nedostatočná a na prvom stupni bolo bežné dvojzmenné vyučovanie. Až neskôr bolo nad školou vybudované sídlisko Rozkvet, jeho detskí obyvatelia školu napĺňajú dodnes.
*Od roku 1984 sa v škole otvárali triedy s rozšíreným vyučovaním matematiky a prírodovedných predmetov.
*V rokoch 1994-1995 prebehla rozsiahla rekonštrukcia školy, ktorú vyvolali problémy so statikou. Pri sanačných prácach bolo vykonaných 400 vrtov vyliatych injektážnou zmesou, čím sa dosiahla stabilita statiky. Pomocou horizontálnych vrtov až po cestu na sídlisko Rozkvet sa zabezpečilo odvodnenie svahu. Súčasne boli rovné strechy na niektorých pavilónoch nahradené strechami s nízkym krovom.
*V roku 1996/1997 navštevovalo školu 1271 žiakov (najviac v jej histórii).
*V roku 1998 škola získala právnu subjektivitu.
*V roku 2003 bola škola zapojená do experimentálneho overovania Informatizácia v základnej škole. Postupne všetci žiaci absolvujú už od prvej triedy informatickú výchovu a informatiku. Otvárajú sa triedy s rozšíreným vyučovaním cudzích jazykov s podporou IKT.
*V septembri 2004 bola na škole otvorená trieda prvého ročníka pre mimoriadne nadané deti v spolupráci s PhDr. Jolanou Laznibatovou (projekt ERIN).
*Od roku 2005 má škola vlastnú webovú stránku.
*V školskom roku 2008/2009 v súlade s novým školským zákonom škola vytvára vlastný školský vzdelávací program pod heslom *Učenie s radosťou*.

## Riaditelia školy
* Mgr. Anna Šprochová (1976 - 1990)
* PaedDr. Gejza Sádecký (1990 - 1991)
* Mgr. Mária Heinischová (1991 - 1996)
* Mgr. Jozef Justus (1996 - 2000)
* PaedDr. Iveta Štiborová (2000 - súčasnosť)

## Tradície školy
Imatrikulácia prvákov, školská akadémia, deň športu, vydávanie školského časopisu Päťka, lyžiarsky výcvik pre žiakov siedmeho ročníka, pobyt v škole v prírode, pravidelné návštevy knižnice žiakmi prvého stupňa, tvorivé dielne, tematické dni a mnohé ďalšie akcie sú dôkazom, že škola nežije len vyučovaním, ale vytvára podmienky pre všestranný rozvoj osobnosti svojich žiakov.

## Externé odkazy
*Webová stránka školy

Kategória:Základné školy na Slovensku
Kategória:Školy v Považskej Bystrici
Koedukácia

**Koedukácia** je spoločná školská výchova oboch pohlaví naraz. 

Po revolúcii v roku 1989 vznikali na Slovensku dievčenské odborné školy, ktoré prijímali iba dievčatá. Dnes je väčšina týchto škôl zrušená alebo sa zmenili na koedukačné. 

Kategória:Vzdelávanie
Ki-Adi-Mundi

**Ki-Adi-Mundi** je fiktívna postava zo sveta Star Wars, vystupujúca vo filmoch Hviezdne vojny: Epizóda I – Skrytá hrozba, Star Wars: Epizóda II – Klonovaní útočia a Star Wars: Epizóda III – Pomsta Sithov.

Ki-Adi-Mundi bol jeden z mála v ráde Jedi. Jeho najnápadnejším znakom bola zvätšená lebka obsahujúca binárny mozog podporovaný druhým srdcom. Narodil sa na odľahlej planéte Cerea. V štyroch rokoch bol prepravený na Coruscant do chrámu Jedi, kde podstúpil jediský výcvik. Trénoval ho majster Jedi Yoda. O dvadsať rokov neskôr sa ako rytier Jedi vrátil na Cereu a tam pôsobil ako dohliadač cereanských systémov.

Ki-Adi-Mundi po svojich objavoch na Tatooine zaujal trvalé miesto v rade Jediov, dostal titul Jedi. Majster Mundi bol jeden z 212 Jediov poslaných na záchrannú akciu Obi-Wana Kenobiho, Anakina Skywalkera a senátorky Padmé Amidaly uväznených na planéte Geonosis. Droidská armáda zabila väčšinu poslaných Jediov, medzi preživšími Jedimi bol aj Ki-Adi-Mundi. Ako mnoho Jediov sa aj Ki-Adi-Mundi stal generálom Republikovej armády. Bol zabitý klonovanými jednotkami počas rozkazu 66, ktorý nariadil Darth Sidious.

## Referencie

Kategória:Postavy Hviezdnych vojen
R2-D2

**R2-D2** je fiktívny robot vystupujúci v Hviezdných vojnách. Ide o malého bielomodrého robota, ktorý sa vo filme po prvýkrát objavuje na palube lode kráľovnej Amidaly. Postupne sa stal majetkom Anakina Skywalkera. V tretej epizóde patril kapitánovi Wedgi Antillesovi. V štvrtej epizóde obdržal od princeznej Leiy Organy úlohu, aby našiel a kontaktoval Obi-Wana Kenobiho na planéte Tatooine.

Kategória:Postavy Hviezdnych vojen
Pantera

::*Pantera je aj slovenský názov rodu *Panthera*, pozri [[Panthera (rod)]].*

**Pantera** je vplyvná americká groove metalová skupina z Arlingtonu v Texase, založená v roku 1981. Aj keď zo začiatku hrala pod vplyvom Glam metal/hardrockových skupín, či už thrash metalových skupín ako Slayer a Metallica, ale aj tradičných skupín ako Black Sabbath a Iron Maiden dokázala svoj vplyv na významnú zmenu žánru, ktorý Panteru postihol na konci 80. rokov. Následne sa stala kľúčovým tvorcom groove metalu - podžánru heavy metalu.

Prvým komerčným úspechom Pantery po deviatich rokoch od založenia bol až album *[[Cowboys from Hell]]*. Odvtedy sa Pantera stala jednou z najznámejších heavy metalových skupín 90. rokov. Napriek celkovo chladnému prijatiu prvých štyroch albumov museli kritici potom štýl skupiny chváliť; Jason Birchmeier z All Music Guide Panteru považuje za „pravdepodobne najväčšiu metalovú skupinu 90. rokov... jednu z najväčších a najvplyvnejších metalových skupín vôbec.“ Televízia VH1 zaradila Panteru na 45. pozíciu v rebríčku *100 Greatest Artists of Hard Rock* a v rebríčku „Top 10 Greatest Heavy Metal Bands of All-Time“ televízie MTV sa umiestnila na piatom mieste.

Kvôli dlhodobým vnútorným konfliktom bola Pantera roku 2003 rozpustená. V nasledujúcom roku bol jej gitarista "Dimebag" Darrell Abbott počas vystúpenia svojej novej skupiny Damageplan zastrelený na pódiu.

## Diskografia
### Štúdiové albumy
* *[[Metal Magic]]* (1983)
* *[[Projects in the Jungle]]* (1984)
* *[[I Am the Night]]* (1985)
* *[[Power Metal (album)|Power Metal]]* (1988)
* *[[Cowboys from Hell]]* (1990)
* *[[Vulgar Display of Power]]* (1992)
* *[[Far Beyond Driven]]* (1994)
* *[[The Great Southern Trendkill]]* (1996)
* *[[Reinventing the Steel]]* (2000)

### Výberové albumy
* *[[1990-2000: A Decade Of Domination]]* (2010)

## Referencie


## Iné projekty

## Externé odkazy
* officialpantera.com - Oficiálne stránky skupiny 

## Zdroj
* 


Kategória:Heavymetalové hudobné skupiny USA
Základná škola sv. Augustína

**Základná škola sv. Augustína** je cirkevná základná škola v Považskej Bystrici. Škola má 12 tried, spolu 222 žiakov, 20 učiteľov a 3 vychovávateľov. Vyučuje sa v dvoch  budovách; priamo v budove školy a v budove Katolíckeho domu, ktorý stojí hneď vedľa. Škola používa učebný plán pre rozšírené vyučovanie jazykov. Vyučuje sa anglický jazyk a od siedmeho ročníka druhý voliteľný cudzí jazyk Nemčina alebo Francúzština. Novým výrazným projektom školy je aj spustenie školských uniforiem. Povinné sú pre 1. ročník a vysoko odporúčané pre všetkých ostatných. Pre druhý stupeň je ako alternatíva spustený obchod so školským merchom. Na škole aktívne funguje žiacka školská rada. Keďže je to katolícka školy, žiaci majú dve hodiny rímskokatolíckeho náboženstva týždenne. Škola má dobre vybavenú knižnicu pravidelne obohacovanú o nové tituly. Súčasťou školy je *Školský klub detí* a *Školské stredisko záujmovej činnosti*. V areáli školy a nachádza aj Modulová učebňa na výučbu techniky.

## História
Škola vznikla v 19. storočí, ale podľa starej školskej kroniky sa údajne nedá zistiť kedy presne, lebo staré spisy zhoreli. Budovou školy bol malý prízemný domček za kostolom. V rokoch 1937 – 1939 vybudovali novú školu pri cintoríne, v ktorej prebiehalo vyučovanie do konca druhej svetovej vojny. Potom škola prešla pod štátnu správu. Vyučovanie v katolíckom duchu v nej začalo po zmene režimu v roku 1991, keď získala samostatnú právnu subjektivitu.

## Externé odkazy
* Oficiálna stránka školy 

Kategória:Základné školy na Slovensku
Kategória:Školy v Považskej Bystrici
Pedagogická a Sociálna akadémia sv. Márie Goretti

**Pedagogická a sociálna akadémia [[Mučenica_čistoty|sv. Márie Goretti]]** (PaSA) v Čadci je stredná odborná škola. Vznikla v roku 1991. V súčasnosti patrí medzi cirkevné školy v zriaďovateľskej pôsobnosti Žilinskej diecézy, ktorá je najmladšou rímskokatolíckou diecézou na Slovensku. V budove školy sídli aj Stredná zdravotnícka škola sv. Františka z Assisi.

## Vymedzenie základnej činnosti
Ide o výchovu a vzdelávanie stredoškolskej mládeže v duchu katolíckej viery. Štúdium je ukončené maturitnou skúškou. Absolvent získava úplné stredné odborné vzdelanie na úrovni ISCED 3A (stupeň vzdelania).

## Študijné odbory
* 7649 6 učiteľstvo pre materské školy a vychovávateľstvo (denná i večerná forma)
* 7646 6 vychovávateľsko-opatrovateľská činnosť
* 7661 6 sociálno-výchovný pracovník

## História
* 4. máj 1991 – zaradenie do siete škôl ministrom školstva SR pod číslom 8804/1990-26 (najskôr študijný odbor 76-45-3 opatrovateľka).
* 28. jún 1991 – zriadenie školy a menovanie prvej riaditeľky (Mgr. Maristella Klimová), zriaďovaciu listinu vydal Biskupský úrad v Nitre pod číslom 1325/91. Pôvodný názov bol *Dievčenská odborná škola [[Matka_Tereza|Matky Terezy]]*.
* 1995 – vychádza prvé číslo školského časopisu *Správny smer*
* 1. september 1998 zmena názvu na *Stredná odborná škola sv. Márie Goretti*
* 1996 – študijný odbor vychovávateľsko-opatrovateľská činnosť (počas úvodného experimentu bol počiatočný názov odboru opatrovateľská a vychovávateľská činnosť) 
* školský rok 2002/2003 – súčasný názov školy
* 2003 – započatie výstavby viacfunkčného objektu (jedáleň, internát, telocvičňa, vstup do školy)
* školský rok 2005/2006 – nový študijný odbor učiteľstvo pre materské školy a vychovávateľstvo

## Externé odkazy
* Webová stránka školy
* Staršia (alternatívna) stránka školy

Kategória:Stredné odborné školy na Slovensku
Kategória:Školy v Čadci
Kategória:Katolícke stredné školy na Slovensku
Kategória:Organizácie v zriaďovateľskej pôsobnosti Žilinskej diecézy
Váľač gúľavý

**Váľač gúľavý** (iné názvy: **váľač guľatý**, **váľač guľový**, **váľač guľovitý**, [možno preklep:] *váľač guľavý*; lat. *Volvox globator*) je zelená riasa (a zároveň bičíkovec) z rodu váľač (*Volvox*).

Rod váľač patrí do čeľade váľačovité (lat. v botanike: *Volvocaceae*, lat. v zoológii: *Volvocidae*) z radu bičíkaté zelené riasy (iné názvy: váľače, váľačotvaré, fytomonády, fytomonádotvaré; lat. v botanike: *Volvocales* alebo *Chlamydomonadales* [v širšom zmysle], lat. v zoológii: *Volvocida* alebo *Phytomonadida*). 

Je to sladkovodný bičíkatý organizmus (bičíkovec), ktorého jednotlivé bunky vytvárajú guľaté kolónie (z toho názov). Bunky v kolóniách javia známky špecializácie (bunkovej diferenciácie) na určité funkcie. Jednotlivé bičíkaté bunky sú uložené po obvode gule zo slizu.

## Zdroje

Kategória:Váľačovité
Kategória:Planktón
Stredná odborná škola dopravná (Trenčín, Školská 66)

**Stredná odborná škola dopravná** v Trenčíne je typ strednej školy, ktorá poskytuje úplné stredné odborné vzdelanie na úrovni ISCED 3A.

## Študijné odbory
* 3760 M  prevádzka a ekonomika dopravy
* 3767 M  dopravná akadémia
* 3758 K  operátor prevádzky a ekonomiky dopravy
* 3795 K klientsky manažér pošty
* 3759 K komerčný pracovník v doprave

## História
V septembri v roku 1953 vzniklo **Železničné odborné učilište** (ŽOU) v Zavare pri Bratislave. V roku 1958 bolo ŽOU dislokované do Trenčína. ŽOU vychovávalo učňov profesií železničiar, strojný zámočník, zámočník koľajových vozidiel, mechanik motorových rušňov a vozňov, elektromontér a elektromechanik, traťový strojník. V roku 1980 bolo ŽOU zaradené do sústavy stredných odborných učilíšť - **Stredné odborné učilište železničné** (SOUŽ).

30. júna 1992 sa začala výstavba nového areálu SOUŽ Trenčín a jeho otvorenie sa uskutočnilo 2. septembra 1994. V súvislosti s Novým školským zákonom z 22. mája 2008 sa 1. septembra 2008 SOUŽ stalo strednou odbornou školou a vzápätí 1. októbra 2008 škola zmenila názov na **Dopravná akadémia**. Od 1. septembra 2020 má škola názov Stredná odborná škola dopravná.

## Úspešní absolventi školy
* Lubomír Nádeníček
* Stanislav Buček
* Ján Kucharík
* Jaroslav Jeřábek
* Ján Kubica
* Branislav Kvetan
* Marián Hossa
* Peter Bohunický
* Michal Krúpa
* Martin Čakajík
* Branko Radivojevič
* Juraj Ančic
* Marcel Hossa
* Alena Murková
* Andrej Meszároš
* Ondrej Mihál

## Externé odkazy
* Oficiálna stránka školy

Kategória:Stredné odborné školy na Slovensku
Kategória:Stredné školy v Trenčíne
Stredná priemyselná škola (Dubnica nad Váhom)

**Stredná priemyselná škola** Dubnica nad Váhom je odborná stredná škola s technickým zameraním. 
## História
Dňa 2. novembra 1948 Povereníctvo školstva v Bratislave povolilo otvorenie prvej triedy strojníckej priemyselnej majstrovskej školy popri zamestnaní. Najviac sa o to zaslúžilo vedenie závodu dubnickej Škodovky (*Škodove závody*, n. p., neskôr závod K. J. Vorošilova, neskôr ZŤS), najmä riaditeľ Karpíšek a vedúci školského oddelenia Jaroslav Baše. Oficiálny názov školy znel *Vyššia [[priemyselná škola strojnícka]]* Bratislava, expozitúra Dubnica nad Váhom. 
Prvá trieda denného štúdia štvorročného bola zriadená až v školskom roku 1950/1951; odbor strojnícky, smer konštrukčný. Študovať v nej začalo 45 študentov.

V školskom roku 1953/1954 skončilo školu prvých 34 maturantov denného štúdia, odbor strojníctvo – smer konštrukčný. Názov školy sa zmenil na *[[Priemyselná škola]] [[strojnícka]] v [[Dubnic]]i nad [[Váh]]om*. V školskom roku 1956/1957 sa škola presťahovala do svojej novej budovy.

Každoročne opúšťa školu približne 150 študentov – maturantov, ktorých odbornú spôsobilosť už preverila prax i štúdium na vysokých školách.

## Súčasnosť
Od školského roku 2003/2004 majú žiaci možnosť študovať v študijných odboroch: 
* strojárstvo
* elektrotechnika
* technické a informatické služby
* mechatronika

## Známi absolventi
* Natália Prekopová – biatlonistka
* Peter Ondrúška – programátor
* Viliam Veteška – podpredseda a poslanec NR SR († 21. 04. 2009)
* Mário Bližňák – reprezentant Slovenska v ľadovom hokeji (v súčasnosti (2012) – hrá za Slovan v KHL)
* Jaroslav Baška – bývalý minister obrany

## Externé odkazy
* Oficiálna stránka školy
* Základné info v (pdf)

Kategória:Stredné priemyselné školy na Slovensku
Kategória:Dubnica nad Váhom
Kategória:Školy v okrese Ilava
Havannah

**Havannah** je abstraktná dosková hra určená pre dvoch hráčov, ktorú v roku 1987 vyrvoril Christian Freeling. Havannah je podobná doskovej hre Hex.

## Pravidlá
Hracia doska má tva šesťuholníka a obsahuje hracie polia, ktoré majú tiež tvar šesťuholníka. Začiatočníci používajú hraciu dosku so stranami o veľkosti 8 polí, pokročilí hráči používajú hraciu dosku so stranou o veľkosti 10 polí. Každý z hráčov má k dispozícii hracie kamene svojej farby; jeden čierne a druhý biele. 

Hráči sa striedajú v jednotlivých ťahoch. V každom ťahu hráč položí svoj jeden hrací kameň na hraciu dosku. Položené kamene sa nepreskakujú, nepohybujú ani nijak nemenia. 

Cieľom hry je vytvoriť za pomoci svojich kameňov jeden z troch stanovených obrazcov. Hráč, ktorému sa to podarí ako prvému, sa stáva víťazom. Obrazce sú naslednovné:

* prsteň - uzavretý útvar, vo vnútri ktorého je minimálne jedno pole voľné
* vidlička - spája ľubovolné tri strany hracej dosky (rohy sa nepovažujú za súčasť strán)
* most - spája ľubovolné dva rohy hracej dosky

## Umelá inteligencia
Hoci počítačové programy hrajúce doskové hry sú obvykle lepšie ako ľudia, najlepšie súčasné programy hrajúce Havannah, sú v porovnaní so silnými hráčmi veľmi slabé. V roku 2002 autor tejto hry vypísal odmenu platnú do roku 2012 pre tvorcu takého programu, ktorý ho porazí v desiatich zápasoch aspoň raz. 

## Pozri aj
* Hex

## Externé odkazy
* Havannah na boardgamegeek.com 

Kategória:Doskové hry
Kategória:Abstraktné doskové hry
Jason Bonham

**Jason Bonham** (15. júl 1966) je anglický bubeník, syn bubeníka skupiny Led Zeppelin Johna Bonhama.

## Život a kariéra
Bonham sa narodil v Dudley, Worcestershire. Po prvýkrát hral na bicie v štyroch rokoch a objavil sa spoločne so svojim otcom vo filme *[[The Song Remains the Same]]*, kde bubnoval na zmenšenej bicej súprave. V sedemnástich rokoch hral vo svojej prvej kapele, Airrace. V roku 1985 vstúpil do skupiny Virginia Wolf, s ktorou vydal dva albumy a absolvoval US turné, kde hrali ako predkapela skupiny The Firm.

V roku 1988 sa Bonham spojil s bývalým gitaristom Led Zeppelin Jimmy Pageom, nahral s ním album Outrider a absolvoval turné k tomuto albumu. Nasledujúci rok sa Bonham objavil s tromi zostávajúcimi členmi Led Zeppelin na koncerte v New Yorku k 40. výročiu existencie spoločnosti Atlantic Records. V roku 1989 sa objavil ako špeciálny hosť na Mierovom festivale hudby v Moskve, kde hral skladbu „Rock and Roll“ s ďalšími rockovými hviezdami. 

12. septembra 2007 bolo oznámené, že Jason Bonham by mohol kráčať v šľapajach svojho otca a mohol by hrať na koncerte Led Zeppelin, ktorý usporadúval Ahmet Ertegün 10. decembra 2007 v londýnskej O2 aréne. Podľa hodnotenia od mnohých kritikov bol Jason dôstojným nástupcom svojho otca.

## Referencie


## Iné projekty

## Zdroje
* 

Kategória:Anglickí rockoví bubeníci
Kategória:Anglickí rockoví speváci
Kategória:Členovia skupiny Foreigner
Kabala (rozlišovacia stránka)

**Kabala** alebo staršie niekedy **kabbala** môže byť:
* pôvodne v pobiblickej hebrejčine: 
** v Talmude: Starý zákon okrem Tóry (čiže okrem piatich kníh Mojžišových), pozri napr. pod Starý zákon
** ústna tradícia (v náboženstve židov), pozri ústne podanie
* určité (často tajné) židovské učenie, ktoré mysticky vykladá Tóru, veľa pracuje so symbolikou písmen a čísiel a existuje zhruba od začiatku stredoveku (resp. podľa iných názorov až od 12. storočia alebo už od prelomu letopočtov), a/alebo základné stredoveké spisy tohto učenia, pozri kabala
* niektorá z obmien židovského učenia z predchádzajúcej odrážky, konkrétne:
** praktická kabala (t. j. určité ľudové magické praktiky)
** kresťanská kabala
** hermetická kabala
* tajuplné výpočty umožňujúce predvídať rozličné dáta, výherné čísla a podobne, pozri napr. pod numerológia
* celé ezoterické a teozofické hnutie v židovstve, resp. celé tajné učenie v židovstve, pozri pod ezoterika, teozofia, judaizmus
* okultizmus
* akákoľvek tajná náuka
* tajné vedomosti známe len zasväteným
* oprávnenie na rituálne zabíjanie určitých zvierat udeľované rabínom osobe na to vyučenej, tzv. šochetovi, po absolvovaní príslušného výcviku a skúšok, pozri kabala (šochet) 

**Kabala** môže byť aj:
* intrigy (resp. intriga, machinácie, čachre) a/alebo intrigujúca skupina ľudí, a to najmä tajné úklady neveľkej skupiny ľudí so zlovestným cieľom (resp. komplot, čiže slabšia obdoba sprisahania) a/alebo samotná táto neveľká skupina ľudí, pozri kabala (intrigy)
* v dejinách Anglicka: neformálny názov Výboru pre zahraničné záležitosti anglického kráľa Karla II. v 17. storočí, resp. v užšom zmysle názov len konkrétnych piatich ministrov tohto výboru (iniciálky ich mien spolu vytvárajú slovo Cabal), synonymum: Cabal, pozri Kabala (Karol II.)
* v dejinách Ruska: dlžnícke nevoľníctvo, pozri kabala (Rusko)
* kniha (zbierka mystických noviel) Józsefa Pataia z roku 1917, pozri Kabala (Patai)
* v geografii:
** hrad (v minulosti aj mesto) v dnešnom Azerbajdžane, konkrétne v historickom Kaukazskom Albánsku, pozri Kabala (Azerbajdžan)
** dedina v Turecku, pozri Kabala (Artuklu) 
** názov viacerých dedín v Estónsku
** mesto v Sierra Leone, pozri Kabala (Sierra Leone)

## Poznámka
V niektorých jazykoch sa namiesto slovenského a českého slova kabala novšie používajú dve rôzne slová, napr.: V angličtine sa židovské učenie a pod. označuje ako *cabbala(h)*, *cabala*, *kabbala(h)* či *kabala* (ale do 18. storočia sa často označovalo názvom *cabal*), zatiaľ čo intriga a pod. sa označuje ako *cabal*. V nemčine sa židovské učenie a pod. označuje ako *Kabbala* (ale do polovice 18. storočia sa označovalo názvom *Kabale*), zatiaľ čo intriga a pod. sa označuje ako *Kabale*. Vo francúzštine sa židovské učenie a pod. označuje ako *kabbale* (ale do 20. storočia sa označovalo aj názvom *cabale*), zatiaľ čo intriga a pod. sa označuje ako *cabale*.  V ruštine sa židovské učenie a pod. označuje názvami *kabala*, *kabbala* a staršie aj *kabalistika*, zatiaľ čo vo význame intriga a pod. sa nepoužíva žiadne slovo na kab- a namiesto neho sa používajú úplne iné výrazy (napr. výraz *intriga*).

## Referencie
Jerome Isaac Friedman

**Jerome Isaac Friedman** (* 28. marec 1930, Chicago, Illinois, USA) je americký fyzik a profesor na Massachusettskom technologickom inšitúte (MIT). 

V roku 1990 dostal spolu s Henrym Wayom Kendallom a Richardom Edwardom Taylorom Nobelovu cenu za fyziku za práce v oblasti nepružného rozptylu elektrónov na protónoch a viazaných neutrónoch, ktoré viedli k rozvoju kvarkového modelu v časticovej fyzike.

## Referencie


## Iné projekty

## Externé odkazy
* Nobelprize.org

Kategória:Fyzici USA
Kategória:Laureáti Radu vychádzajúceho slnka
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Fyzici židovského pôvodu
Kategória:Univerzitní profesori USA
Kategória:Osobnosti USA židovského pôvodu
Kategória:Osobnosti zo Chicaga
Pin-up girl

[thumb|[Jean Trent pózuje ako pin-up girl, 1945]]

**Pin-up girl** (doslova: „*vyvesené, prišpendlené dievča*“) je modelka, ktorá pózuje na masovo produkovaných atraktívne vyzerajúcich fotografiách (najčastejšie na menších, väčších plagátoch – tzv. posteroch, či zo stránok nástenných kalendárov), ktoré sú súčasťou populárnej kultúry. Termín **pin-up** je používaný aj na ilustrované, kreslené obrázky, ktoré sú často tvorené emuláciou z fotografií. 

Fotografie pin-up sú tematicky zamerané na neformálne vyobrazenie, ktoré nemá za cieľ vyobraziť portrét modelky s jej charakterovými vlastnosťami, či prezentovať umeleckú myšlienku, ale propagovať materiálny tovar, poskytnúť prezentáciu atraktívneho profesionálneho sex symbolu, či glamour modelky, alebo herečky zaujímavé pre čo najširšiu masu konzumentov. Podobne ako v iných smeroch pop-kultúry je trvanlivosť atraktivity vyobrazení pin-up obrázkov sezónna, rýchlo zastaráva a je obmieňaná novými tvárami.

Medzi najznámejšie pin-up girls by sme mohli zaradiť mená ako sú: Mary Pickford, Pola Negri, Joan Crawford, Josephine Baker, Greta Garbo, Rita Hayworth, Jane Russellová, Judy Garland, Marlene Dietrichová, Marilyn Monroe, Gina Lollobrigida, Twiggy, Brooke Shieldsová, Madonna, Samantha Foxová, Jacqueline Bissetová, Goldie Hawnová, Farrah Fawcett, Cindy Crawfordová, Tyra Banksová, Pamela Andersonová, Carmen Electra a mnoho ďalších.

## Iné projekty

## Zdroj

Kategória:Fotografia
Kategória:Módne štýly
Respirátor

**Respirátor** môže byť:

* ochranný prostriedok (maska na ochranu dýchacích ciest), pozri respirátor (filter)
* respiračný prístroj (= dýchací prístroj, oživovací kyslíkový prístroj)
Richard Edward Taylor

**Richard Edward Taylor** (* 2. november 1929, Medicine Hat, Kanada – † 22. február 2018, Stanford, Kalifornia, USA) bol kanadský fyzik a emeritný profesor na Stanfordovej univerzite v USA. 

V roku 1990 dostal spolu s Jerome Isaacom Friedmanom a Henrym Wayom Kendallom Nobelovu cenu za fyziku za práce v oblasti nepružného rozptylu elektrónov na protónoch a viazaných neutrónoch, ktoré viedli k rozvoju kvarkového modelu v časticovej fyzike.

## Referencie


## Iné projekty

## Externé odkazy
* Biografia 
* Reč z odovzdania Nobelovej ceny
* Kanadský nositeľ Nobelovej ceny

Kategória:Osobnosti z Medicine Hat
Kategória:Kanadskí fyzici
Kategória:Nositelia Nobelovej ceny za fyziku
Kategória:Kanadskí nositelia Nobelovej ceny
Kategória:Členovia Kráľovskej spoločnosti
Kategória:Absolventi University of Alberta
Kategória:Absolventi Stanford University
Kategória:Vyučujúci na Stanford University
Jan Kefer

**[[PhDr.]] Jan Kefer** ( 31. január 1906 Nový Bydžov - 3. december 1941 koncentračný tábor Flossenbürg) bol významný český astrológ, hermetik a publicista medzivojnového obdobia 20. storočia.

## Biografia
Narodil sa v novobydžovskej meštianskej rodine. Jeho otec pochádzal z Bavorska. Narodil sa ako nevidiaci, avšak v troch rokoch sa jeho vrodená porucha zraku upravila. V Prahe študoval na arcibiskupskom gymnáziu v triede slávneho mystika Jaroslava Ovečku. Absolvoval noviciát premonštrátskeho Strahovského kláštora, z rádu však odišiel a vyštudoval filozofickú fakultu Karlovej univerzity.

Pracoval ako knihovník Národného múzea v Prahe, neskôr ako knihovník Strahovského kláštora a vo Vatikánskej knižnici. Bol dlhoročným sekretárom a neskôr aj predsedom spoločnosti československých hermetikov  Universalia a redaktorom časopisu *Logos*. Zaoberal sa astrológiou, kabalou, mágiou, alchýmiou a teurgiou. Je autorom radu prác o astrológii a hermetizme, v spoločnosti Universalia predniesol na tieto témy rad prednášok. Mnohé významné diela preložil do češtiny, napr. Tibetskú knihu mŕtvych a diela o mágii Eliphasa Léviho.

Bol zatknutý 18. júna 1941 gestapom za svoje prejavy proti okupačnej moci na pôde Universalie. Zomrel v koncentračnom tábore Flossenbürg. Predtým mu bola ponúknutá spoluúčasť v tíme astrológov Adolfa Hitlera, čo však odmietol.

## Tvorba
*Syntetická magie - vychádzala od roku 1935 v zošitoch; celkom vyšlo 30 zošitov - nedokončené.
*Theurgie - súkromý tisk 1935.
*Theurgie magické evokace - lóžový tisk 1937
*Praktická astrologie aneb umění předvídání a boje proti osudu - 1939
*Encyklopedie zapomenutého vědění - 1940 - vyšli len dva zošity
*Astrologická diagnostika - 1940 - vyšiel len jediný zošit.

Jeho kniha *Praktická astrologie*, ktorá vyšla v roku 1939 s podtitulom „Umění předvídání a boje proti osudu“, je takmer klasická, aj keď dnes ju rada astrológov považuje za prekonanú. Znovu vyšla v roku 1993 v nakladateľstve TRIGON.  Z ďalších prací Jana Kefera vyšlo v nakladateľstve TRIGON: Theurgie, Theurgie magické evokace, Syntetická Magie.

## Referencie

*

## Externé odkazy
* Jan Kefer na zivotopisyonline.cz
* esoteric.mysteria.cz  (link vedie na Nakonečného text z knihy Novodobý český hermetismus (Praha: Vodnář 1995))

Kategória:Narodenia v 1906
Kategória:Úmrtia v 1941
Kategória:Českí astrológovia
Kategória:Českí hermetici
Kategória:Českí skauti
Moták

**Moták** môže byť:

* tkáčsky prístroj na nakrúcanie nití, navijak, pozri moták (tkáčska technika)
* v slangu:
** pomalý človek; motovidlo
** zastarano: ťahák
** zastarano: tajný list z väzenia alebo do väzenia, pozri moták (list)
Camera Work

thumb|Titulná strana časopisu Camera Work č. 2 (1903)
**Camera Work** bol fotografický a výtvarný štvrťročník, ktorý vychádzal v Spojených štátoch v rokoch 1903 – 1917.

Vydavateľom bol americký fotograf, publicista a galerista Alfred Stieglitz. Časopis vychádzal v náklade 1000 výtlačkov. Vychádzali v ňom teoretické články o fotografii, umení a spoločnosti, reprodukcie fotografií amerických a európskych autorov, a od roku 1911 tiež reprodukcie avantgardných výtvarných diel.

## Literatúra

* 
* 

## Galéria

Súbor:Evans-YorkMinster1.jpg|"York Minster: 'In sure and Certain Hope'", Frederick H. Evans. Camera Work No 4, 1903 
Súbor:CW05-03 - Robert Demachy, Severity, 1904.jpg|"Severity", Robert Demachy. Camera Work No 5, 1904
Súbor:Watson-Schutze-Rose.jpg|"The Rose", Eva Watson-Schütze. Camera Work No 9, 1905
Súbor:Edward Steichen-Experiment.jpg|”Experiment in Three-Color Photography”, Edward Steichen. Camera Work No 15, 1906
Súbor:PaulHaviland-DorisKEane.jpg|"Miss Doris Keane", Paul B. Haviland. Camera Work No 17, 1907 
Súbor:Sarah Sears-Mary.jpg|"Mary", Sarah Choate Sears. Camera Work No 18, 1907
Súbor:George Seeley-Black Bowl.jpg|"Black Bowl", George Seeley. Camera Work No 20, 1907
Súbor:Alvin Langdon Coburn-Spiderwebs.jpg|"Spider-webs", Alvin Langdon Coburn. Camera Work No 21, 1908
Súbor:ClarenceWhite-DropsofRain.jpg|"Drops of Rain", Clarence Hudson White. Publikované v Camera Work No 23, 1908
Súbor:Alice Boughton-Dawn.jpg|"Dawn", Alice Boughton. Camera Work No 26, 1909
Súbor:Stieglitz-Steerage291.jpg|"The Steerage”, Alfred Stieglitz. Camera Work No 36, 1911
Súbor:Rodin-DrawingNude.jpg|"Drawing (Nude)", Auguste Rodin. Publikované v Camera Work No 39, 1912
Súbor:DeMeyer-Casati.jpg|"Marchesa Casati”, Adolf de Meyer. Camera Work No 40, 1912
Súbor:Stieglitz-Snapshot1.jpg|"A Snapshot: Paris”, Alfred Stieglitz. Camera Work No 41, 1913
Súbor:Annan-HillRoad.jpg|"Group on a Hill Road - Granada”, James Craig Annan. Camera Work No 45, 1914
Súbor:DeZayas-Roosevelt.jpg|"Theodore Roosevelt", Marius De Zayas. Publikovené v Camera Work No 46, 1914
Súbor:Paul Strand-Fence.jpg| "White Fence", Paul Strand. Publikovené v Camera Work No 49-50, 1917


## Iné prjekty

## Referencie


## Zdroj

## Externé odkazy
*A History of Photography by Robert Leggat – Camera Work  – 
*Camera Work – A Critical Anthology – 
*The Art of Photogravure – Camera Work – 

Kategória:Fotografické časopisy
Regionalizmus (regionálna integrácia)

**Regionalizmus** v zmysle integrácie môžeme definovať ako úsilie o väčšiu nezávislosť, samostatnosť regiónov; lokálne patriotické tendencie; umelecké hnutie tematicky aj obsahovo zamerané na danú oblasť.
Subregionalizmus

**Subregionalizmus** je proces usmernenej, významnej politickej a ekonomickej interakcie v rámci skupiny (spravidla susediacich) štátov. Dochádza k nej v oblasti širokej škály tém obyčajne medzi vládami štátov, miestnymi orgánmi, súkromnými podnikmi a aktérmi občianskej spoločnosti. Spravidla vykazuje nízku mieru inštitucionalizácie.

## Externé odkazy
*http://www.google.sk/url?sa=t&source=web&ct=res&cd=1&ved=0CAYQFjAA&url=http%3A%2F%2Fwww.allacademic.com%2Fpages%2Fp71942-22.php&ei=AiwAS46iEYj_4AbNi6zuCw&usg=AFQjCNGZ-b6O_RXcbbUMO_72DjsENyFlZA

Kategória:Politika
Dísy

thumb|right|Dísy

**Dísy** (staroseversky; slovo v sg. Dís) sú ochranné bohyne, ktoré sa spájajú s vegetáciou, ale aj smrťou. Patria medzi ne napríklad norny a valkýry. Sú to nižšie ženské bohyne.

## Iné projekty

## Zdroj
* 

Kategória:Severská mytológia
Norny

thumb|right|Norny

**Norny** sú podľa severskej mytológie druh dís, teda nižších ženských bohýň. Medzi najvýznamnejšie z nich patria tri sudičky: Urd (*Osudová*), Verdandi (*Stávajúca sa*) a Skuld (*Čo musí byť*), ktoré zastupujú minulosť, prítomnosť a budúcnosť. Ich úlohou je tkať wyrd, čo je pavučina osudu. Sedia pri koreňoch svetového stromu Yggdrasil. Sudička Skuld spolu s valkýrami po boji vyberá padlých vojakov a rozhoduje, ako bitka dopadne.

## Iné projekty

## Zdroj
* 

Kategória:Severská mytológia
Galéria 291

thumb|right|''291 Fifth Avenue, New York City'', pred r. 1913

**Galéria 291** alebo krátko **291** bola avantgardná umelecká galéria na Piatej Avenue v New Yorku. Bola založená v roku 1905 ako **Little Galleries of the Photo-Secession** americkými fotografmi Alfredom Stieglitzom a Edwardom Steichenom. 291 predstavila popri fotografických prácach tiež africké umenie a po prvýkrát prezentovala európskeho moderného umelca v Spojených štátoch. Jej galerista Alfred Stieglitz bol kľúčovou postavou vo fotografii a dejinách umenia a prvý moderný organizátor výstav. Galéria a jej časopis *[[Camera Work]]* boli dôležitým umeleckým fórom a povzbudzujúcim impulzom pre preddadaistické tendencie, New York-Dada a hneď po ňom nasledujúci vznik prvého moderného umeleckého smeru v Spojených štátoch začiatkom 20. storočia.

Galéria je slávna z dvoch dôvodov. Prvý je, že výstavy pomáhali vyniesť umenie fotografie v Amerike na tú istú úroveň ako maľovanie a sochárstvo. Priekopnícki umeleckí fotografi takí ako Stieglitz, Edward Steichen, Alvin Langdon Coburn, Gertrude Käsebierová a Clarence H. White všetci získali uznanie prostredníctvom výstav v 291. Rovnako dôležité je, že Stieglitz používal toto miesto aby predstavil v Spojených štátoch niektorých avantgardných európskych umelcov tej doby, ako boli napr. Henri Matisse, Auguste Rodin, Henri Rousseau, Paul Cézanne, Pablo Picasso, Constantin Brancusi, Francis Picabia a Marcel Duchamp.

## Iné projekty

## Zdroj
* Galéria 291

Kategória:Galérie v USA
Kategória:Dejiny fotografie
Kategória:Kultúra v New Yorku
Kvalifikácia na Majstrovstvá sveta vo futbale 2010 – Medzikonfederačné play-off

**Kvalifikácia na Majstrovstvá sveta vo futbale 2010 - Medzikonfederačné play-off** je kvalifikácia tímov umiestených:
* na piatom mieste v ázijskej kvalifikácii (AFC) proti víťazovi oceánskej kvalifikácie (OFC)
* na štvrtom mieste v Severnej, Strednej a Karibskej Amerike (CONCACAF) proti piatemu tímu z Južnej Ameriky (CONMEBOL)
Víťaz dvojzápasu postupuje priamo na majstrovstvá sveta do JAR. 

## AFC 5. miesto - víťaz OFC

Na majstrovstvá sveta 2010 postupuje  s celkovým skóre 1:0.

## CONCACAF 4. miesto - CONMEBOL 5. miesto

Na majstrovstvá sveta 2010 postupuje  s celkovým skóre 2:1.

Medzikonfederačné play-off
Matej Hoťka

**Matej Hoťka** (* 11. júl 1985, Bratislava) je spevák slovenskej kapely From Our Hands. Je autorom hudby aj textov, podieľal sa aj na tvorbe niekoľkých reklamných spotov a skladieb iných známych interpretov. 

S kapelou From Our Hands nahral album *Buildings Fall* vydaný pod hlavičkou českého vydavateľstva Xproduction a albumy *Sinners* a *Individuals*. Od začiatku roku 2009 sa na poste gitaristu pravidelne objavuje aj v zostave slovenskej skupiny Hex.

## Referencie

Kategória:Slovenskí rockoví speváci
Kategória:Slovenskí popoví speváci
Kategória:Slovenskí heavymetaloví speváci
Kategória:Slovenskí rockoví gitaristi
Kategória:Slovenskí popoví gitaristi
Kategória:Slovenskí heavymetaloví gitaristi
Kategória:Slovenskí textári piesní
Kategória:Slovenskí skladatelia modernej hudby
Kategória:Osobnosti z Bratislavy
Kvalifikácia na Majstrovstvá sveta vo futbale 2010 – Ázia – Play-off

** Kvalifikácia na Majstrovstvá sveta vo futbale 2010 – Ázia – Play-off** bol dvojzápas tímov umiestených na treťom mieste v štvrtej fáze ázijskej kvalifikácie. Postúpila reprezentácia Bahrajnu, ktorá prešla cez Saudskú Arábiu. Doma remizovala , ale v Saudskej Arábii remizovala  a s lepším počtom strelených gólov na ihrisku súpera postúpila ďalej. Z tohto play-off postúpil Bahrajn do medzikonfederačného play-off, kde sa stretol s víťazom oceánskej kvalifikácie, tímom Nového Zélandu. 

## AFC - play-off

Na medzikonfederačné play-off postupuje národný tím Bahrajmu s celkovým skóre .

Ázia
Colná únia Európskej únie

**Colná únia Európskej únie** (angl. *European Union Customs Union*) je colná únia, ktorá pozostáva zo všetkých členských štátov Európskej únie (a Monaka). Žiadne clo sa nevyberá na tovar v colnej únii a na rozdiel od združenia voľného obchodu členské štáty colnej únie uvaľujú spoločnú externú tarifu na všetok tovar dovážaný do únie. Jeden z dopadov existencie colnej únie je ten, že členské štáty colnej únie EÚ musia konať v medzinárodnom obchode ako jeden celok.

## Územia EÚ vylúčené z Colnej únie EÚ
Hoci všetky členské štáty EÚ sú členmi colnej únie, nie všetky ich územia sú časťou colnej únie. Môže to byť preto, lebo dané územie nie je súčasťou EÚ, má výnimku alebo je vylúčené z colnej únie z dôvodu ekonomických alebo politických okolností.

## Vzťahy s niektorými privilegovaným štátmi mimo EÚ
### Súčasť Colnej únie EÚ
Integrálnou súčasťou Colnej únie EÚ sú: Monako a britské územia Akrotiri a Dekeleia, Guernsey, Man a Jersey 

### Colné únie s Colnou úniou EÚ
Colnú úniu s Colnou úniou EÚ majú uzavretú: Turecko (-porov. aj nižšie), Andorra a San Maríno. 

### Dohody o voľnom obchode
Dohodu o voľnom obchode s EÚ s colnými zvýhodneniami má uzavretú veľa štátov, napr.: 
*štáty EZVO (Nórsko, Island, Švajčiarsko, Lichtenštajnsko) [Poznámka: EÚ+Nórsko+Island+Lichtenštajnsko tvoria spolu aj Európsky hospodársky priestor]
*štáty CEFTA (Albánsko, Čierna Hora, Bosna a Hercegovina, Macedónsko, Srbsko, Kosovo, Moldavsko)
*Faerské ostrovy, Ceuta, Melilla
*Zámorské krajiny a územia EÚ (napr. Falklandy, Wallis a Futuna a mnohé ďalšie)
*väčšina štátov južného Stredomoria (Maroko, Alžírsko, Tunisko, Egypt, Jordánsko, Sýria, Libanon, Izrael, Palestína)
*Gruzínsko, Ukrajina, (čiastočne:) Turecko
*veľa amerických štátov (okrem najmä USA, Brazílie a Argentíny)
*mnohé ďalšie

Tieto štáty sú väčšinou (a to obyčajne recipročne) úplne oslobodené od cla (prípadne majú aspoň znížené clo), ale podmienkou je, že daný tovar musel byť - aspoň prevažne - vytvorený v danom (a teda nie v nejakom treťom) štáte, čiže musí isť o tzv. pôvodný výrobok, a táto skutočnosť musí byť doložená dokladmi. Často existujú aj ďalšie zvýhodnenia: Napr. pre štáty EZVO, CEFTA a štáty južného Stredomoria platí, že pre oslobodenie od cla pri styku medzi súkromnými osobami na nekomerčné účely nie je potrebné dokladmi dokladať, že ide o pôvodný výrobok, ak je splnená podmienka, že cena daného tovaru nepresahuje pri zasielaní poštou 500 EUR, resp. pri prevoze cez hranicu v osobnej batožine 1200 EUR (článok 26 Regionálneho dohovoru o paneuro-stredomorských preferenčných pravidlách pôvodu).

## Zdroje

Kategória:Európske právo
Kategória:Clo
Tepuy

náhľad|vpravo|Mount Roraima vo Venezuele.

**Tepuy** alebo **tepui** je označenie pre stolové hory, ktoré sa nachádzajú v Guyanskej vysočine, hlavne vo Venezuele. 

Tepuy tvoria najčastejšie izolované stolové hory, ktoré nevytvárajú samostatné hrebene. Vystupujú strmo nad tropický prales a často vyčnievajú z hmly a oblakov. Vyvolávajú tak praveký obraz, ktorý pravdepodobne inšpiroval A. C. Doylea v jeho knihe *[[Stratený svet]]*.

Aj vďaka tomu sa na nich uchovali, mnohé endemické rastlinné a živočíšne druhy. Najznámejšími stolovými horami sú Autana, Auyán Tepui a Mount Roraima (najznámejšia nachádzajúca sa na hranici Venezuely, Brazílie a Guyany), nachádza sa na nich i nachádza sa na nej aj najvyšší vodopád na svete Angelov vodopád. Tvoria ich najčastejšie rozsiahle súvrstvia prekambrických kremencov, ktoré sú síce odolnejšie erózii ako okolité horniny, ale postupne sú rozrezávané vodnými tokmi.

## Referencie

Kategória:Povrchové útvary
Kategória:Guyanská vysočina
Kategória:Geografia Venezuely
Obchodná akadémia (Poprad, Murgašova 94)

**Obchodná akadémia Poprad** je verejná stredná odborná škola nachádzajúca sa na Murgašovej ul. 94 v Poprade. Zriaďovateľom školy je Prešovský samosprávny kraj. 

## História školy
Škola vznikla v meste Kežmarok, odkiaľ ju neskôr presťahovali do neďalekého Popradu. 5. septembra 1939 bola slávnostne otvorená ŠSOŠ Poprad, prvá stredná škola vyššieho typu v meste Poprad. Škola bola prvý školský rok 1939/1940 umiestnená v priestoroch terajšieho Obvodného úradu Poprad a neskôr bola premiestnená do dnešného sídla Katolíckej univerzity. Do dnešnej budovy sa škola sťahovala v roku 1950. Budovu dal postaviť veľkopodnikateľ Tomáš Baťa.

## Súčasnosť školy
V roku 1995 bol zavedený odbor obchodná akadémia, ktorý pripravuje študentov dodnes. V roku 2012 pridala škola do svojej ponuky nový študijný odbor služby v cestovnom ruchu. V decembri 2019 si slávnostným galavečerom pripomenula 80. výročie založenia. Počas roka 2019 zároveň prešla väčšou rekonštrukciou, ktorej cieľom bolo zníženie energetickej náročnosti vďaka zatepleniu fasády, strechy, stropu suterénu a s tým súvisiacimi stavebnými úpravami. V školskom roku 2021/22 študuje v 12 triedach celkovo 343 študentov.

## Partnerská škola
Už od roku 1949 je partnerskou školou Obchodnej akadémie Poprad Obchodná akadémia T. Baťu Zlín. Kolektívy pedagogických zamestnancov sa pravidelne stretávajú raz ročne v Poprade a na výmenu ďalší rok v Zlíne.

## Referencie


## Externé odkazy
* Správy o činnosti školy
* Kam na strednú - Obchodná akadémia Poprad 

Kategória:Obchodné akadémie na Slovensku
Kategória:Stredné školy v Poprade
Kategória:Organizácie v zriaďovateľskej pôsobnosti Prešovského samosprávneho kraja